3 ліпеня 2023 года ізраільскія вайскоўцы ў рамках аперацыі «Дом і сад» пачалі штурм лагера бежанцаў у акупаваным Ізраілем палесцінскім горадзе Джэнін на Заходнім беразе ракі Іардан.

Лагер
-----

Лагер бежанцаў у Джэніне быў заснаваны ў 1953 годзе. Тут пасяліліся палесцінцы, якія вымушана пакінулі свае дамы падчас першай араба-ізраільскай вайны. У агульнай складанасці напярэдадні падзей у лагеры пражывала 18 000 чалавек. Яго жыхары пакутавалі ад высокага ўзроўню беднасці і беспрацоўя і сутыкаліся з прыгнётам з боку ізраільскіх уладаў. 

З моманту чарговай эскалацыі ізраільска-палесцінскага канфлікту вясной 2022 года лагер Джэнін стаў цэнтрам напружанасці. Гэтае месца гістарычна было апорай для ўзброенага супраціву, асабліва падчас Другой Інтыфады. 

У 2023 годзе лагер бежанцаў неаднаразова станавіўся мішэнню ізраільскіх вайскоўцаў, так як яны меркавалі, што тут знаходзіцца прытулак для баевікоў, адказных за напады ўнутры Ізраіля.

Напад
-----

Аперацыя пачалася з удараў беспілотнікаў у час ночы. Пасля у лагер прыйшлі вайскоўцы, якія заставаліся тут да поўдня. Неадкладна ў Джэніне пачаліся баі. Вайскоўцы перакрылі дарогі, захапілі дамы і пабудовы, выставілі снайпераў на дахі. На фоне сутыкненняў 3000 чалавек беглі з лагера. Тым часам ізраільская армія заявіла, што выявіла тры аб’екты па вытворчасці зброі і канфіскавала тайнікі са зброяй і сотні выбуховых рэчываў.

У ходзе падзей загінула 13 палесцінцаў, сярод якіх 4 былі заяўлены як баевікі «Ісламскага джыхаду», і адзін як баявік ХАМАС. У ліку ахвяр аперацыі Нур ад-Дзін Хусам Маршуд (16 гадоў), Мустафа Эмад Касем (16 гадоў), Мадждзі Юніс Арараві (17 гадоў), Алі Хані аль-Гул (17 гадоў), Хусам Махамад Абу-Дайба (18 гадоў), Аус Хані Ханун (19 гадоў), Саміх Фарыс Абу Алуфа (20 гадоў), Ахмад Махамад Амер (21 год), Адаі Ібрагім Хамайсех (22 гады), Махамад Муханад аш-Шамі (23 гады).

Ізраільскія войскі страцілі аднаго чалавека забітым, якім стаў сяржант Давід Іегуда Іцхак (23 года) з падраздзялення «Ягоз».

Рэакцыя
-------

Набіл Абу Рудэйнех, прэс-сакратар прэзідэнта Палесціны, заявіў, што палесцінскі народ не адступіць «перад тварам гэтай жорсткай агрэсіі». Лін Гасцінгс, каардынатар гуманітарнай дапамогі ААН у палесцінскіх раёнах, выказала ў Twitter сваю занепакоенасць ізраільскай ваеннай аперацыяй, так як падчас падзей ВПС Ізраіля атакавалі густанаселены лагер бежанцаў. Іарданія, Егіпет, ААЭ, Хезбала і Арганізацыя ісламскага супрацоўніцтва асудзілі ізраільскую аперацыю.

Наступствы
----------

З 4 па 6 ліпеня адбыўся шэраг нападаў і інцыдэнтаў, арганізаваных палесцінамі ў адказ за атаку на Джэнін. У выніку адной з такіх акцый забіты ізраільскі салдат.

Заўвагі
-------

1. 1 2 3 4  Israel targets West Bank militant stronghold with drones and troops, killing 8 Palestinians (англ.). *AP News*.
2. ↑  "'History repeats itself': Israeli attack turns Jenin into war zone once again". *The Guardian*.
3. 1 2  'Thousands of Palestinians flee Jenin refugee camp after major Israeli raid in West Bank,' The Guardian 4 July 2023
4. ↑  Raids, siege and a manhunt: Israel ramps up aggressions against Jenin (англ.). *Middle East Eye*.
5. ↑  How months of raids on Jenin led to a major West Bank military operation **(нявызн.)**.  WAPO.
6. ↑  McKernan, Bethan; Beaumont, Peter (3 July 2023). "Israel attacks Jenin in biggest West Bank incursion in 20 years". *The Guardian*.
7. ↑  "'A real massacre': Israel's attack on Palestinians in Jenin". *Al Jazeera*.
8. 1 2  Soldier killed as massive Jenin operation winds down, all troops leave West Bank city
9. ↑  "Israeli forces withdraw from Jenin as rockets fired from Gaza". *The Guardian* [брытанская англійская]. 2023-07-05. ISSN 0261-3077. Праверана 2023-07-05.
10. ↑  *Fabian, Emanuel*. Palestinian gunmen fire at police vehicle, store in Samaritan community near Nablus (англ.)  **(нявызн.)**?. *www.timesofisrael.com*. Праверана 6 ліпеня 2023.
11. ↑  Beaumont, Peter (2023-07-04). "Nine injured in Tel Aviv ramming and stabbing attack". *The Guardian*. Праверана 2023-07-07.
12. ↑  *Frankel, Julia*. Palestinian militant kills Israeli soldier in West Bank, a day after Israel's military raid in area **(нявызн.)**. *AP News* (6 ліпеня 2023). Праверана 9 ліпеня 2023.
13. ↑  *Jeremy Bob, Yonah*. IDF soldier murdered in terror shooting near Kedumim settlement **(нявызн.)**. *The Jerusalem Post* (6 ліпеня 2023). Праверана 9 ліпеня 2023.